‎ผมไม่คิดว่าตัวเองเป็นสตอล์กเกอร์
‎ผมคิดว่าสตอล์กเกอร์คือพวกโรคจิตแอบดูคนอื่น
‎ผมกับแอชลีย์เป็นเหมือนพี่น้องกัน
‎มีมิตรภาพที่ดีงามต่อกัน
‎(แต่ละปีมีคนแอบตามบุคคลอื่น ‎มากกว่าสามล้านกรณี)
‎(ในสหรัฐอเมริกา)
‎(สตอล์กเกอร์มากกว่า 80 เปอร์เซ็นต์ ‎พุ่งเป้าไปที่คนรู้จัก)
‎ฉันคิดว่าตอนนี้อะไรๆ ก็เกิดขึ้นได้
‎ฉันไม่รู้ว่าจะเจอกับอะไร
‎เห็นชัดว่าฉันไม่รู้จักคนคนนี้เลย
‎ความเสียหายที่เขาก่อ มันจะติดตัวฉันไปทั้งชีวิต
‎(นี่คือเรื่องราวของผู้ต้องขังหมายเลข 272078)
‎ผมไม่ได้มีเจตนาร้ายอะไร
‎ผมไม่ได้อยากทำร้ายเธอ
‎ผมไม่มีวัน…
‎แม้แต่จะแตะต้องปลายผมเธอ
‎(ซีรีส์จาก NETFLIX)
‎ให้คนมองว่าผมเป็นฆาตกรยังดีกว่า ‎เป็นไอ้โรคจิตแอบตาม เข้าใจไหมครับ
‎ฉันชอบความรู้สึกตึงเครียด ‎เวลาที่เธอรู้สึกตัวว่ามีคนมองอยู่
‎ใครๆ ก็เป็นสตอล์กเกอร์ได้
‎เหลวไหลทั้งเพ
‎ผมยังทำตัวบ้าๆ
‎(เพื่อนรักตัวแสบ)
‎(ทัณฑสถานเวสต์วิล รัฐอินเดียนา)
‎(กรมราชทัณฑ์)
‎(มิถุนายนปี 2019 ‎เจมส์ คอร์ปัสมีความผิดในข้อหาสะกดรอยตาม)
‎มองตรงมาที่เลนส์นะครับ อยู่ตรงนี้
‎- โอเค ตรงนั้น ‎- ถ้าคุณมองทะลุมา
‎- เห็นผมไหมครับ ‎- ครับ ผมกำลังมองตรงไปที่คุณ โอเค
‎- พูดใหม่เหรอครับ ‎- ใช่ครับ
‎ผมชื่อเจมส์ คอร์ปัส ติดคุกข้อหาสะกดรอยตาม
‎ผมโตมาในเมืองเซ็นต์จอห์น รัฐอินเดียนา
‎ผมมีวัยเด็กที่ดี มีพ่อแม่ที่ไม่เคยหย่ากัน
‎แค่ผมเป็นเด็กเนิร์ดๆ
‎และชอบอยู่ตัวคนเดียว
‎ผมไม่เคยพึ่งพาใคร ‎ไม่เคยกล้าขอความช่วยเหลือ
‎แล้วก็ไม่มีใครให้พึ่งพาด้วย
‎(ในปี 1996 ตอนอายุ 24 ปี ‎คอร์ปัสเกิดอุบัติเหตุร้ายแรงทางรถยนต์)
‎หมดสภาพเลยครับ
‎ผมนอนหมดสติอยู่ที่โรงพยาบาลอยู่หลายวัน
‎กรามผมหักสามจุด
‎จมูกยุบเข้าไป ทำให้โพรงจมูกยุบเข้าไปด้วย
‎กระบอกตาผมแตก
‎อุบัติเหตุครั้งนั้นไม่ได้กระทบต่อหน้าตาผมเท่านั้น
‎ผู้คนปฏิบัติต่อผมต่างไปจากเดิม
‎พวกเขาแค่สมเพชผม
‎(ปี 2009)
‎(คอร์ปัสพบแอชลีย์ แมนเฟร)
‎ผมทำงานให้เพื่อนที่เป็นเจ้าของร้านอาหาร
‎เธอเข้ามาช่วยบริหารร้านให้เขา
‎(อาหารเม็กซิกัน)
‎ตอนแรกผมกับแอชลีย์เข้ากันไม่ค่อยได้
‎เพราะเราเป็นผู้จัดการร้านทั้งคู่ ‎เราเป็นหัวหน้ากันทั้งคู่
‎แต่พอผมลองนั่งฟังเธอดู ‎มันทำให้เข้าใจว่าเธอรู้สิ่งที่เธอกำลังทำอยู่
‎และผมก็ฟังเธอ
‎แอชลีย์ดีต่อผมมาก
‎เราสนิทกันมาก เหมือนเพื่อนรักที่สุดของที่สุด
‎(เลคเคาน์ตี้ อินเดียนา)
‎ฉันชื่อแอชลีย์ แมนเฟรค่ะ
‎และฉันเป็นผู้รอดชีวิตจากสตอล์กเกอร์
‎(แอชลีย์ แมนเฟร)
‎ฉันรู้จักเจมส์ที่ร้านอาหารที่เราทำงานด้วยกัน
‎เขาเป็นพนักงานทำอาหารของฉัน
‎และเรากลายเป็นเพื่อนที่ดีต่อกันเร็วมาก
‎เราใช้เวลาส่วนใหญ่ด้วยกันในครัว ‎แค่คุยบ้าๆ บอๆ และสนุกกัน
‎เจมส์เกิดอุบัติเหตุตอนเป็นวัยรุ่น คิดว่านะคะ
‎แล้วตอนแรกหลายๆ คน
‎ไม่ชอบเขา
‎ฉันจะโกรธมากเวลาที่มีคนทำท่ารังเกียจเขา
‎เพราะหน้าตาเขา ‎วิธีพูดของเขา หรือท่าเดินของเขา
‎นั่นทำให้ฉันอึดอัดใจ
‎และถ้าฉันเป็นเขา ‎ฉันคงอยากมีใครสักคนมาคอยอยู่เคียงข้าง
‎ฉันเกิดความรู้สึกอยากปกป้องเขาขึ้นมา
‎ฉันอยากปกป้องเขาจากผู้คนที่…
‎อาจจะใจร้ายกับเขา
‎(หลังผ่านไปหลายปี)
‎(ร้านอาหารที่เจมส์กับแอชลีย์ทำงานปิดตัวลง)
‎(เจมส์ย้ายไปที่อื่น ‎แล้วเขากับแอชลีย์ก็ขาดการติดต่อกัน)
‎(ยินดีต้อนรับสู่เซ็นต์จอห์น)
‎(ปี 2009)
‎(ปี 2014 หลายปีต่อมา)
‎(เจมส์กลับมาติดต่อเธอ)
‎หลายปีผ่านไป
‎ฉันมีบริษัทให้เช่าอุปกรณ์จัดงานปาร์ตี้
‎และเขาติดต่อมา ถามว่าฉันมีงานให้เขาทำไหม
‎เขาเพิ่งออกจากคุกในข้อหาเมาแล้วขับ
‎ฉันพาเขามาที่บริษัทใหม่ ‎และเขาจะทำงานจิปาถะให้ฉัน
‎เขาจะเตรียมอุปกรณ์และช่วยงานฉันในออฟฟิศ
‎เขาอยู่ที่นี่ตลอดเวลา
‎เขาจะเห็นเวลาที่ฉันเครียด ‎เขาจะรู้ว่าฉันเครียดเรื่องอะไร
‎แล้วก็ช่วยแบ่งเบาความเครียดนั้นไป
‎นั่นทำให้ฉันรู้สึกว่าเชื่อใจเขาได้
‎เจมส์เลยกลายเป็นส่วนหนึ่งในชีวิตฉัน ‎เป็นส่วนหนึ่งในชีวิตครอบครัวฉัน
‎และธุรกิจของฉัน
‎ครอบครัวฉันต้อนรับเขา ‎เป็นส่วนหนึ่งของครอบครัวเรา
‎ลูกจ๋า โตขึ้นลูกอยากเป็นอะไร
‎เป็นเจมส์
‎อยากเป็นเจมส์เหรอ
‎- ฮะ ‎- ทำไมล่ะ
‎ผมจะได้เล่นวิดีโอเกม
‎การได้ใกล้ชิดกับครอบครัวเธอมันแบบว่า…
‎เจ๋งที่สุดเลยครับ
‎การที่ครอบครัวของคนอื่นยอมรับผม
‎ได้คลุกคลีกับพวกเขา
‎มันเหมือน… ผมไม่เคยทำอย่างนั้น ‎กับครอบครัวใครมาก่อน
‎ผมมักจะ… ผมมักจะอยู่ตัวคนเดียวตลอด
‎ไม่เคยมีใครยอมรับผมเลย
‎นี่เป็นครั้งแรกจริงๆ
‎และมันเจ๋งมากๆ ครับ
‎(ปี 2018 ‎สี่ปีหลังจากที่เขาเริ่มทำงานให้แอชลีย์)
‎(คอร์ปัสเริ่มกลับไปติดเหล้า)
‎ผมเริ่มดื่มมากขึ้น
‎ผมรู้สึกว่าติดอยู่ในเมืองเล็กๆ เมืองนี้
‎มีอยู่คืนหนึ่ง ผมดื่มมากไปหน่อย
‎และผมแค่อยากไปชิคาโก
‎ผมรู้ว่าเธอมีรถตู้ที่เธอไม่ได้ใช้ ‎จอดอยู่ที่สนามหลังบ้าน
‎ผมเลยตัดสินใจสตาร์ทรถขับออกไป
‎ผมเมามาก รถเลยเป๋ไปติดอยู่ที่ขอบถนน
‎ผมไม่ได้ตั้งใจจะขโมยรถ
‎มันเป็นความคิดชั่ววูบ
‎หลังเกิดเรื่องรถตู้ ‎ความไว้เนื้อเชื่อใจก็เริ่มพังทลาย
‎นั่นคือปัญหา
‎(เจมส์ไม่ได้บอกแอชลีย์ว่าเขาเอารถตู้ไปชน)
‎ตำรวจบอกฉันในคืนนั้นว่ารถตู้ถูกขโมยไป
‎และโทรศัพท์ของเจมส์ตกอยู่ในรถ
‎(ภาพจากสถานที่เกิดเหตุ)
‎ตำรวจบอกว่า "เขาเป็นคนทำแน่ๆ"
‎ฉันไม่คิดว่ามันจะเป็นไปได้เลย
‎ฉันไม่คิดว่าเขาจะขโมยอะไรจากฉันเลย
‎ฉันแค่รู้สึกว่ามันต้องมีตัวเลือกอื่น
‎เหตุผลอื่น หรือหนทางอื่น
‎ที่ไม่ใช่ "เจมส์เป็นคนทำ"
‎(เมื่อติดต่อเจมส์ไม่ได้)
‎(แอชลีย์จึงอยู่กับตำรวจจนกู้รถตู้กลับมาได้แล้ว)
‎เราอยู่กับตำรวจนานหลายชั่วโมงในคืนนั้น
‎และเมื่อเรากลับถึงบ้าน
‎ประตูบ้านฉันเปิดอยู่
‎ฉันก็ไม่ได้คิดอะไรมาก
‎ตอนนั้นอะไรๆ มันไม่สมเหตุสมผล
‎เราเลยตัดสินใจเข้านอนกัน
‎ฉันเดินขึ้นชั้นบนเพื่อห่มผ้าให้ลูก ‎และดูว่าเขาปลอดภัยดี
‎แล้วก็เห็นเจมส์อยู่บนโซฟาในห้องนอนลูกชายฉัน
‎ฉันเขย่าตัวเขา เขาผล็อยหลับไป
‎ฉันคิดว่าเขาเมาอะไรสักอย่าง
‎ฉันไม่รู้ว่าเมาเหล้าหรือเมายา
‎ไม่รู้เลยค่ะ
‎เขาแค่ไม่มีสติสตัง ‎ฉันไม่เคยเห็นเขาในสภาพนั้นมาก่อน
‎ฉันแค่สับสนมากๆ แล้วก็พยายามอย่างมาก
‎ที่จะให้โอกาสเขา
‎แต่เขาตอบฉันไม่ได้ว่าทำไมเขาถึงอยู่ที่นั่น
‎ฉันถามเขาเรื่องรถว่า ‎ทำไมมือถือเขาถึงไปอยู่ในนั้น
‎และเขาแค่หาข้อแก้ตัวสารพัด ‎ซึ่งทำให้ฉันรู้สึกไม่สบายใจ
‎และฉันไม่อยากให้เขาอยู่ในสภาพแบบนั้น
‎ในบ้านของฉันเลย
‎(กันยายน ปี 2018)
‎(หลังยอมรับว่าขโมยรถตู้)
‎(เจมส์ถูกขังเป็นเวลาสั้นๆ ‎สำหรับข้อหาขโมยยานพาหนะ)
‎เจมส์ถูกจับกุมหลังยอมรับว่าขโมยรถตู้
‎ฉันรู้สึกผิด
‎ฉันไม่ได้ตั้งใจจะให้เป็นแบบนั้น ‎ฉันไม่ได้อยากให้เขาเดือดร้อน
‎แต่ฉันรู้สึกเหมือนถูกหักหลัง
‎และฉันสับสนว่าทำไมเขาทำแบบนั้น
‎และมันเกิดอะไรขึ้น
‎และก็ยังพยายามปะติดปะต่อเรื่อง
‎ผมอธิบายไม่ได้ว่า ‎ทำไมจู่ๆ มิตรภาพของเราจึงเริ่มแตกหัก
‎แต่ผมคิดว่าเหตุผลหลักๆ คือผมเอาของ
‎ที่ไม่ใช่ของผมไป
‎เช่น รถตู้คันนั้น
‎ผมเอามันไป
‎เธอเคยไว้ใจผม เธอรู้…
‎เธอรู้ว่าผมรู้ว่าอะไรอยู่ที่ไหนบ้าง
‎คุณได้ขโมยอะไรอีกไหมครับ
‎จากเธอเหรอครับ
‎ผมเอาเงินเธอไป
‎โอนจากบัญชีธุรกิจของเธอ ‎เพื่อไปจ่ายค่าโทรศัพท์
‎ระหว่างการโอน ผมดันโอนเงินของเธอมาหมด
‎เพราะผมทำไม่เป็น
‎ผมเลยรีบโอนคืนเข้าบัญชีของเธอ
‎แล้วเธอ…
‎นั่นทำให้เธอเลิกเชื่อใจผมอย่างเด็ดขาด
‎ฉันคิดว่าน่าจะเป็นอันที่สองนะ ‎เพิ่งเอามาใหม่ สีชมพู
‎ไม่ว่าจะเกิดอะไรขึ้นกับเจมส์ ‎ฉันก็แค่ใช้ชีวิตของฉันไป
‎แต่หลังจากที่เจมส์ถูกปล่อยตัวได้ไม่นาน
‎ฉันได้รับโทรศัพท์จากวิทยาลัยของฉัน ‎เพราะฉันยังเรียนอยู่
‎ทางวิทยาลัยต้องการให้ฉันจ่ายเงิน ‎แต่ว่าบัตรของฉันถูกปฏิเสธ
‎(การโอนล้มเหลว โปรดใช้วิธีการอื่น)
‎(ลองอีกครั้ง)
‎ฉันคิดว่ามันแปลกมาก และฉันให้บัตรไปอีกใบ
‎ก็ถูกปฏิเสธอีก
‎บัตรฉันไม่เคยถูกปฏิเสธเลยสักใบ
‎ฉันงงมากค่ะ
‎ฉันล็อกอินเข้าบัญชีธนาคารตัวเอง
‎แล้วทุกอย่างขึ้นว่าศูนย์
‎(บัญชีของฉัน ‎ยอดปัจจุบัน 0.00 ดอลลาร์)
‎หัวใจฉันหล่นไปที่ตาตุ่ม
‎(ดูการโอนเมื่อไม่นานมานี้)
‎ฉันทุกข์ใจมากและตื่นตระหนก
‎จังหวะนั้นฉันเอาแต่คิดว่า
‎"ตายแล้ว ธุรกิจของฉันอาจถูกขโมยไปแล้วก็ได้
‎แล้วฉันจะจ่ายหนี้สินยังไง"
‎(ธนาคารของแอชลีย์ยืนยันว่า ‎ตลอดหนึ่งเดือนมานี้)
‎(เงินของเธอถูกโอนไปเข้าอีกบัญชีหนึ่ง)
‎(ซึ่งเป็นของเจมส์ คอร์ปัส)
‎เจมส์โอนเงินจากบัญชีของฉัน ‎ไปเข้าบัญชีของเขาโดยตรง
‎เงินทั้งหมดที่ฉันได้มาจากหยาดเหงื่อแรงงาน
‎การเสียสละทั้งหมดของเราหายวับไป ‎ง่ายๆ แบบนั้นเลย
‎ยิ่งขุด ฉันก็ยิ่งพบอะไรหลายๆ อย่าง
‎ที่ฉันไม่เคยรู้มาก่อนว่าจำเป็นต้องตรวจดู
‎เขาเจอบัตรเครดิตของฉัน
‎ที่ฉันนึกว่าล็อกเอาไว้ในลิ้นชักที่ออฟฟิศ
‎เขาเอาไปรูดจนหมด
‎มีใบแจ้งหนี้เข้ามา
‎เขาจะเป็นคนไปรับจดหมาย ‎แล้วเขาก็จะเอามันไปทิ้งถังขยะ
‎ฉันเลยไม่เคยเห็นใบแจ้งหนี้
‎ฉันเสียเงินไปทั้งหมด 120,000 ดอลลาร์
‎จากการฉ้อโกงของเจมส์
‎ฉันรู้สึกเหมือนถูกหักหลังเอามากๆ
‎ฉันคิดว่าอะไรก็สามารถเกิดขึ้นได้ทั้งนั้น
‎ปรากฏว่าฉันไม่รู้จักคนคนนี้เลย คนที่…
‎เป็นเพื่อนกับฉันมานานกว่า 12 ปี
‎และการรู้จักนิสัยใจคอกัน ‎ฉันไม่คิดเลยว่ามันจะเป็นไปได้
‎(กันยายน ปี 2018)
‎(ตุลาคม ปี 2018)
‎(วันที่ 4 ตุลาคม ปี 2018 ‎คอร์ปัสถูกจับในข้อหาฉ้อโกง)
‎(และถูกคุมขังอีกครั้ง)
‎(หกวันต่อมา เขาได้รับการปล่อยตัวก่อนขึ้นศาล)
‎(หลังจากนั้นไม่นาน เขาพยายามติดต่อแอชลีย์)
‎ผมคุยกับแอชลีย์ทันทีที่ออกจากคุก
‎เพราะผมอยากให้ ‎มิตรภาพของเรากลับมาเหมือนเดิม
‎ผมไม่รู้ว่าจะกลับไปเป็นเพื่อนเธออีกได้ยังไง
‎ผมทำลงไปได้ยังไง ‎ผมทำมิตรภาพของเราพังทำไม
‎เธอเป็นคนที่อยาก…
‎ช่วยผมอย่างจริงใจและทำให้ผม… ทำให้ผม…
‎ช่วยให้ผมไปถึงเป้าหมาย
‎ผมอยากแก้ไขความผิดพลาดนี้
‎ชดใช้อะไรก็ตามที่ผมติดหนี้ไว้
‎แล้วดูว่าเราจะไกล่เกลี่ยกันนอกศาลได้ไหม
‎ผมไม่ได้ข่มขู่
‎มีแต่จะขอโทษอย่างเดียวเท่านั้น
‎ฉันขอให้เขารักษาระยะห่าง ‎และขอให้เขาเลิกยุ่งกับฉัน
‎แต่เขาไม่เคารพความต้องการของฉันเลย
‎เขาเอาแต่โทรมาโดยใช้สารพัดวิธี ‎ทั้งโทร ทั้งส่งข้อความ
‎โทรจากโทรศัพท์มือถือของตัวเอง
‎เบอร์บ้านของเขา ‎โทรทางเมสเซนเจอร์ สแนปแชต
‎มีสารพัดวิธีที่เขาจะสื่อสารเข้ามา
‎เขาบอกว่าอยากคุยเรื่องที่เกิดขึ้น
‎เขาบอกว่ารักฉัน
‎และเขาไม่อยากทำอะไรที่เป็นการทำร้ายฉัน
‎ฉันแค่รู้สึกกลัดกลุ้มใจ
‎ตำรวจบอกว่าถ้าจะให้ดี
‎ฉันควรขอคำสั่งห้ามเข้าใกล้
‎เพื่อให้เขาหยุด
‎(ตุลาคม ปี 2018)
‎(วันที่ 10 ตุลาคม ปี 2018 ‎คำสั่งห้ามติดต่อ)
‎(ซึ่งออกในวันที่ 10 ตุลาคม ‎สั่งห้ามไม่ให้คอร์ปัสติดต่อแอชลีย์อย่างเด็ดขาด)
‎เขาได้รับเอกสารเรื่องคำสั่งคุ้มครอง ‎แล้วหลังจากนั้น
‎ฉันคิดว่าแค่หนึ่งหรือสองวันต่อมา ‎เขาก็ติดต่อฉันอีก
‎(เจมส์ คอร์ปัส: สายที่ไม่ได้รับ)
‎เขาส่งข้อความและโทรมาจากเบอร์เขา
‎จากเบอร์แม่เขา เบอร์น้องสาวเขา เฟซบุ๊ก
‎ฉันอยากรู้สึกปลอดภัยอีกครั้ง
‎เพราะตอนนั้นฉันเริ่มรู้สึกกลัว
‎สิ่งที่เราเห็น ‎เวลารับมือกับพฤติกรรมของสตอล์กเกอร์
‎เราจะเห็นว่าพฤติกรรมจะรุนแรงยิ่งขึ้น
‎มันอาจเริ่มต้นจากการส่งข้อความ
‎แล้วก็กลายเป็นโทรหาซ้ำๆ
‎จากนั้นก็เป็นการโพสต์ทางสื่อโซเชียล
‎แล้วก็เป็นคำขู่ที่เจาะจง
‎ผมชื่อมาร์ค เคอร์คาวสกี้
‎เป็นอดีตผู้บังคับใช้กฎหมาย
‎และความเชี่ยวชาญอย่างหนึ่งของผม ‎คือฝึกสอนอัยการผู้บังคับใช้กฎหมาย
‎และเจ้าหน้าที่คนอื่นๆ ในสายนี้
‎ให้ดูว่าพฤติกรรมของสตอล์กเกอร์นั้น ‎เกิดร่วมกับอาชญากรรมอื่นๆ อย่างไร
‎(ในฐานะส่วนหนึ่งของการทบทวน ‎คดีของเจมส์ คอร์ปัส)
‎(มาร์คได้ศึกษา ‎การสื่อสารระหว่างคอร์ปัสกับแอชลีย์)
‎ผมคิดว่าเจมส์กับพฤติกรรมที่เขาแสดงออกมา
‎เราจะเห็นว่ามันเป็นเรื่องของความหวงแหน
‎และเป็นเรื่องของความสัมพันธ์ ‎ที่เขาไม่อยากให้จบลง
‎เขาเริ่มจากส่งข้อความหาแอชลีย์ก่อน
‎จากนั้นก็โทรหาเธอ
‎แล้วก็โทรหาเธอไม่หยุด
‎เมื่อเธอพยายามจะหยุดพฤติกรรมนี้ ‎เขาก็ใช้วิธีการอื่น
‎ติดต่อน้องสาวเธอและคนอื่นๆ ในครอบครัว
‎พยายามตื๊อที่จะติดต่อแอชลีย์ให้ได้ ‎ไม่ว่าจะด้วยวิธีอะไร
‎มันยังคงดำเนินต่อไป ‎แม้ว่าเธอจะได้คำสั่งคุ้มครอง
‎แม้จะถูกจับกุมหลายครั้ง ‎และผู้พิพากษาสั่งห้ามไม่ให้เจมส์ติดต่อแอชลีย์
‎เขาก็ยังไม่เลิก
‎เมื่อเราดูระดับความรุนแรงที่เพิ่มขึ้น ‎ในคดีต่างๆ ของพวกสตอล์กเกอร์
‎เราอยากดูสิ่งที่เรียกว่ารูปแบบดีไอเอฟ
‎ระยะเวลา ระดับความรุนแรง และความถี่ ‎ของพฤติกรรมการสตอล์ก
‎นั่นคือสิ่งที่น่าเป็นห่วงมาก ‎เวลาเราเห็นทั้งรูปแบบดีไอเอฟ
‎และการคุกคามที่รุนแรงขึ้นเรื่อยๆ
‎นั่นคือตอนที่เราต้อง ‎ยื่นมือเข้ามาช่วยเหลือและจัดการ
‎วางแผนเพื่อความปลอดภัย
‎ฉันคิดว่าตอนที่เขาติดต่อมาอีกครั้ง
‎หลังจากที่ฉันได้รับคำสั่งคุ้มครอง
‎ฉันกลัวค่ะ
‎เจมส์รู้รหัสประตูหน้าบ้านฉัน
‎รหัสกุญแจในรถฉัน
‎และฉันวิตกกังวลมากขึ้นเรื่อยๆ
‎ฉันต้องทำอะไรสักอย่าง ‎และป้องกันเอาไว้ก่อนเพื่อให้ครอบครัวปลอดภัย
‎เราต้องเปลี่ยยนล็อกทุกตัวที่บ้าน
‎ฉันไม่ขับรถไปไหนคนเดียว
‎ทุกที่ที่ฉันไปและทุกสิ่งที่ฉันทำ ‎ฉันต้องมีคนอยู่ด้วย
‎ฉันกลัวที่จะอยู่ตามลำพังค่ะ
‎ฉันผ่านประสบการณ์นี้ ‎และต้องปรับเปลี่ยนวิถีชีวิตอย่างมาก
‎เพราะถ้าสิ่งนี้เกิดขึ้น อะไรจะรอฉันอยู่ล่ะ
‎อะไรก็เป็นไปได้ทั้งนั้น
‎และมันทำให้ฉันกลัวจับใจ
‎ณ จุดนี้เขาจะยอมทำทุกอย่าง
‎(ตุลาคม ปี 2018)
‎(27 ตุลาคม ปี 2018)
‎(สิบเจ็ดวันหลังจากมีคำสั่งห้ามติดต่อ)
‎(คอร์ปัสถูกจับได้ว่าโทรหาแอชลีย์ ‎จากหมายเลขแปลก)
‎(คอร์ปัสถูกจับกุมในข้อหาสะกดรอยตาม)
‎(รถเดินทางเดียว)
‎(ที่จอดรถสำหรับเจ้าหน้าที่เท่านั้น)
‎คำว่า "สะกดรอยตาม" หมายถึง
‎"การกระทำโดยรู้ตัวหรือมีเจตนา
‎ซึ่งเกี่ยวข้องกับการคุกคามบุคคลหนึ่งซ้ำๆ ไม่หยุด
‎ซึ่งทำให้บุคคลดังกล่าวเกิดความกลัว
‎หวาดผวา กดดัน หรือถูกคุกคาม"
‎ผมชื่อทิม บราวน์ เป็นที่ปรึกษากฎหมาย
‎ที่สำนักงานอัยการ ‎เขตเลคเคาน์ตี้ รัฐอินเดียนา
‎และผมได้รับมอบหมายให้ดูคดีของคุณคอร์ปัส ‎หลังจากที่เขาถูกตั้งข้อหาสะกดรอยตาม
‎ผมคิดว่าการสะกดรอยตามเป็นเหมือน…
‎พวกโรคจิตที่แอบดูมากกว่า
‎คนที่ชอบแอบดูคนอื่น
‎แต่ผมไม่เชื่อว่า "การสะกดรอยตาม" ‎มีความหมายในเชิงแบบว่า
‎โอเค ละเมิดคำสั่งห้ามติดต่อ
‎แบบนั้นคือการสะกดรอยตามเหรอ
‎ผมไม่รู้ว่ามัน…
‎มันเป็นไปได้ยังไง
‎มันทำให้ผมสับสน
‎ถ้ามีใครสักคนอยากขอโทษใครสักคน
‎เพื่อแก้ไขสิ่งที่ผิด ‎นั่นทำให้ผมเป็นสตอล์กเกอร์เหรอครับ
‎มันแค่…
‎มันบ้ามาก
‎ผมไม่ได้มองว่า ‎ตัวเองเป็นสตอล์กเกอร์แค่เพราะ…
‎ผมอยากจะเป็นเพื่อนกับคนคนนี้ต่อ
‎เห็นชัดว่าคุณคอร์ปัสไม่ได้รู้สึกว่า ‎ตัวเองเป็นสตอล์กเกอร์
‎ในรัฐอินเดียนา เราไม่ดูว่าคนคนนั้นรู้สึกยังไง
‎เราดูที่คำจำกัดความของการเป็นสตอล์กเกอร์
‎ถ้าคุณดูที่ข้อหาสตอล์กเกอร์ที่คุณคอร์ปัสได้รับ
‎คดีนั้นเกี่ยวข้องการการโทรหาคุณแมนเฟรซ้ำๆ
‎การพยายามขอโทษใครสักคนซ้ำๆ
‎จนละเมิดคำสั่งห้ามติดต่อ
‎อาจถือว่าเป็นรูปแบบหนึ่ง ‎ของการเป็นสตอล์กเกอร์
‎ถ้ามันกดดันหรือทำให้เหยื่อกลัว
‎และเราเชื่อว่าแอชลีย์มีเหตุผลทุกอย่าง ‎ที่จะกลัวคุณคอร์ปัส
‎เขาอ้างว่าเขาอยากขอโทษเธองั้นเหรอ
‎โอเค ก็ได้
‎แต่นั่นไม่ได้หมายความว่า ‎พฤติกรรมนั้นจะไม่ถือเป็นการสตอล์ก
‎และอันที่จริง มันเป็นครับ
‎(ตุลาคม ปี 2018)
‎(วันที่ 5 พฤศจิกายน 2018)
‎(คอร์ปัสไม่ได้รับอนุญาตให้ประกันตัว ‎และถูกฝากขังไว้ที่ทัณฑสถานเวสต์วิล)
‎(เพื่อรอฟังคำตัดสิน)
‎ฉันรู้สึกโล่งใจอย่างมาก
‎จำได้ว่าตัวเองถอนใจหายออกมาแรงๆ
‎ฉันไม่รู้ตัวเลยว่าฉันอดกลั้นมานานแค่ไหน
‎ฉันคิดว่าฉันโล่งใจมากขึ้นที่…
‎เขาทำร้ายฉันต่อไปไม่ได้แล้ว
‎หรือหาทางก่อกวนชีวิตฉันไม่ได้แล้ว ‎ถ้าเขาติดคุก
‎(พฤศจิกายน ปี 2018)
‎(วันที่ 5 ธันวาคม ปี 2018)
‎(หนึ่งเดือนหลังจากคอร์ปัสถูกส่งตัวไปที่คุก ‎ตำรวจกลับไปที่บ้านของแอชลีย์)
‎ฉันกำลังทำอะไรสักอย่างที่บ้าน ‎แล้วกริ่งประตูก็ดัง
‎พวกเขามาจากแผนกตำรวจศาลที่เลคเคาน์ตี้
‎มาบอกฉันว่าฉันต้องไปศาลเพื่อการซักถาม
‎ฉันจำได้ว่าฉันขับรถไปที่นั่น ‎โดยไม่รู้ว่าไปทำไม มันเรื่องอะไร
‎ฉันสับสนมากค่ะ
‎ทำไม
‎เพราะฉันรู้สึกว่าฉันพูดทุกอย่างไปหลายรอบแล้ว
‎(สำนักงานตำรวจศาล)
‎ฉันจำได้ว่า ‎นั่งอยู่ในห้องประชุมของเจ้าหน้าที่สืบสวน
‎(ห้องสัมภาษณ์ที่สาม)
‎พวกเขาขอให้ฉันนั่งลงและวาดแผนที่บ้านตัวเอง
‎ฉันคิดว่ามันแปลก ‎เพราะพวกเขาไม่บอกอะไรเลย
‎ทำไมฉันต้องวาดแผนที่ด้วย ฉันไม่เข้าใจ
‎ฉันจึงวาดแผนที่และส่งให้พวกเขา
‎และจำได้ว่าพวกเขาทำตาโต
‎ทั้งคู่มองหน้ากันแบบอึ้งๆ
‎(หลายวันก่อนหน้า ‎ตำรวจสัมภาษณ์นักโทษคนหนึ่ง)
‎(ซึ่งถูกขังอยู่ในอาคารเดียวกันกับเจมส์ คอร์ปัส)
‎โอเค คุณบอกว่าเขาชื่อเจมส์ คอร์ปัสเหรอ
‎- ครับ ‎- โอเค
‎เขาติดต่อคุณทำไม
‎ผมได้ผังบ้านมา
‎(บันทึกจากตำรวจ)
‎(เขาวาดผังบ้านและทุกอย่าง ‎อยู่ในกระเป๋าผม)
‎เขาวาดผังบ้านเหรอ
‎เขาวาดผังทั้งหมดเลยว่ากล้องอยู่ตรงไหนบ้าง
‎ระบบเตือนภัย รหัสสำหรับทุกอย่าง
‎รหัสสำหรับระบบต่างๆ โอเค
‎มันเป็นวันที่ 30 พฤศจิกายน ปี 2018
‎ผมได้รับข้อมูลจากในคุกผ่านระบบเทลเมท
‎หลังจากดูข้อมูลนั้นแล้ว เราก็เรียกตัว
‎บุคคลที่มีข้อมูลเอาผิดคุณคอร์ปัสได้
‎ผมชื่อคริสโตเฟอร์ อดัมส์
‎ผมเป็นจ่าอยู่ที่เลคเคาน์ตี้เมโทร ‎แผนกฆาตกรรม
‎ผู้ต้องขังคนนี้มอบแผนที่ซึ่งวาดโดยเจมส์ คอร์ปัส
‎นอกจากแผนที่แล้ว ก็มีกระดาษอีกแผ่น
‎ซึ่งเขียนชื่อผู้ที่อาจตกเป็นเหยื่อ
‎กับรหัสผ่านของสิ่งต่างๆ ภายในบ้านเธอ
‎เช่น ระบบรักษาความปลอดภัย
‎รหัสผ่านเข้ายานพาหนะที่บ้านของเธอ
‎เขาวาดพื้นที่ที่อาจมีกล้องวงจรปิดด้วย
‎ทั้งหมดนี้รวมกันเป็นการสมรู้ร่วมคิด
‎และเขาบอกว่า "ถ้าผมทำให้นังนี่ ‎เงียบหรือหายตัวไปได้"
‎เขาพูดว่า "เข้าใจที่พูดใช่ไหม"
‎เขาพูดว่า "บ้านหลังนี้มีสมบัติเพียบ ‎และมีของอื่นๆ อีกด้วย"
‎"จะจ่ายฉันเหรอ" ‎เขาว่า "ฉันจะให้เงินนาย
‎ถ้าฉันหาปืนมาให้นายได้ นายก็ไปทำตามแผน"
‎เขาขอให้คุณทำให้เธอเงียบ ‎หรือทำให้เธอหายไปเหรอ
‎เขาว่า "ฉันอยากให้เธอเงียบ ‎และฉันไม่สนว่านายจะใช้วิธีไหน
‎ฉันอยากให้เธอเงียบ ‎ฉันไม่สนว่านายจะใช้วิธีไหน"
‎ผู้ต้องขังคนนี้บอกว่า ‎เจมส์ คอร์ปัสอยากให้ปิดปากพยาน
‎เจมส์บอกว่าเขาไม่อยากให้พยานคนนี้
‎ออกมาพูดกล่าวหาเขาระหว่างการพิจารณาคดี
‎ผู้ต้องขังคนนั้นเข้าใจว่า "ทำให้เงียบ" ‎หมายถึงเขาต้องฆ่าคนให้เจมส์
‎เขาอธิบายให้เจมส์ฟัง ‎และเจมส์พูดว่าเขาอยากให้เธอเงียบ
‎ผู้หญิงคนนั้นชื่ออะไร
‎แอชลีย์ แมนเฟร
‎คนที่กระทำการลักษณะนี้
‎และมุ่งมั่นที่จะทำการลักษณะนี้
‎ไม่ยอมหยุดทำความผิด
‎แม้ว่าจะถูกจับกุมตัวอยู่ก็ตาม
‎นี่เป็นคนประเภทที่ยอมทำทุกอย่าง
‎(ห้องสัมภาษณ์ที่สาม)
‎ผมเชื่อว่าผมถูกกล่าวหาอย่างผิดๆ ว่า
‎มีส่วนในการสมคบคิดและฆาตกรรม
‎ผมไม่มีเจตนาที่จะทำร้ายเธอหรือครอบครัว
‎ผมไปสุงสิงกับคนที่ผมไม่ควรไปสุงสิงด้วย
‎เขาใช้ประโยชน์จากความใจดีของผม
‎แล้วเขา…
‎บอกว่าผมจ้างเขาฆ่าแอชลีย์
‎ซึ่งผมไม่เคยทำอย่างนั้น
‎ผมจดโน้ตส่วนตัวเอาไว้จากบ้านของแอชลีย์
‎อย่างผังบ้านของเธอแล้วก็…
‎แค่จดอะไรๆ ลงไป
‎อย่างบ้านเธอหน้าตาเป็นยังไงอะไรแบบนั้น
‎และผมเก็บไว้ในห้อง ในห้องขังของผม
‎แล้วหมอนี่ก็เข้ามาในห้องขังของผม
‎เอากระดาษของผมไปหมด
‎แล้วเอาไปส่งให้สำนักงานตำรวจศาล
‎บอกว่าผมจ้างให้เขาฆ่าเธอ
‎คำพูดของเขาคือ "จัดการเธอซะ"
‎ฉันไม่ได้ยินอะไรหลังจากนั้นแล้ว
‎โลกมันหยุดหมุน ณ เวลานั้นและ…
‎คนที่บอกว่ารักฉัน จะไม่มีวันทำร้ายฉัน
‎ตอนนี้กลับอยากให้ฉันตาย
‎และมันคือฝันร้ายในชีวิตจริง
‎(คอร์ปัสถูกตั้งข้อหาสมคบคิด ‎เพื่อการฆาตกรรมและยังคงอยู่ในคุก)
‎(และอาจจะถูกตัดสินจำคุกนานถึง 30 ปี)
‎(ตำรวจปลอบใจแอชลีย์ว่า ‎ตอนนี้เธอปลอดภัยแล้ว)
‎ตำรวจทำให้ฉันรู้สึกว่า ‎พวกเขาคุมทุกอย่างไว้ได้แล้ว
‎และพวกเขาจับผู้ชายคนนั้นเอาไว้แล้ว ‎ฉันไม่ควรต้องกังวลอะไร
‎แต่ฉันรู้สึกว่าเจมส์ฉลาดมาก
‎ดังนั้นเมื่อพวกเขาบอกว่า ‎ฉันปลอดภัยและไม่ต้องกังวล
‎ฉันกลับทำตรงกันข้าม
‎(ธันวาคม ปี 2018)
‎(วันที่ 19 ธันวาคม ปี 2018 ‎สองสัปดาห์ต่อมา)
‎(ผู้ต้องขังที่เผยข้อมูลถูกปล่อยตัวออกมา)
‎หนึ่งวันหลังจากที่เขาถูกปล่อยตัว
‎ฉันเริ่มรู้สึกว่ามีคนจับตามอง
‎มันอาจเป็นเรื่องบังเอิญพิลึกๆ ‎หรือจังหวะเวลามันแปลกๆ
‎แต่ไม่ว่าฉันจะไปที่ไหน แม้แต่ที่ร้านของชำ
‎ฉันรู้สึกว่ามีคนมองทุกที่ที่ฉันไป
‎ประมาณสองวันหลังจากชายคนนั้นพ้นจากคุก
‎ฉันกำลังยืนอยู่ในครัว
‎น่าจะประมาณห้าทุ่ม
‎ฉันเห็นแสงจากไฟฉายสองกระบอก ‎เดินเข้ามาหาฉัน มันขยับ
‎เหมือนมีคนกำลังเดินมา
‎ไฟจากระบบจับการเคลื่อนไหวของฉันสว่างขึ้นมา
‎และฉันมองเห็นคนสองคนกำลังเดินมาทางฉัน
‎พวกเขาสวมชุดดำทั้งตัว ‎สวมฮู้ดสีดำคลุมศีรษะ
‎ข้างหลังฉันเป็นทุ่ง 56 เอเคอร์และเป็นป่า
‎ดังนั้นมันไม่น่าจะมีใคร
‎และฉันได้แต่มองสองคนนี้เข้ามาใกล้ขึ้นเรื่อยๆ
‎ฉันวิ่งไปหยิบโทรศัพท์
‎แล้วก็วิ่งไปหยิบปืน
‎และฉันเช็กประตูหน้าต่างทุกบานว่าล็อกแล้ว
‎ฉันโทรหา 911
‎ฉันยืนร้องไห้ตัวสั่นอยู่ตรงนั้นด้วยความกลัว
‎แม้แต่ในฝันร้ายที่สุด ฉันไม่เคยคิดเลยว่า
‎วันหนึ่งฉันจะต้องอยู่ในสถานการณ์กลัวตาย
‎(ตำรวจมาถึงภายในสิบนาทีและค้นพื้นที่)
‎ตำรวจมาถึง แต่ไม่เจออะไร
‎ฉันใช้เวลาหกชั่วโมงได้ ‎เฝ้ามองหน้าต่างบานโน้นบานนี้ตลอดทั้งคืน
‎พยายามดูว่าจะมีใครกลับมาที่บ้านฉันไหม
‎มันน่ากลัวมากค่ะ
‎(ไม่มีใครพบผู้บุกรุก)
‎(วันที่ 12 มิถุนายน ปี 2019)
‎(ทนายของเจมส์ คอร์ปัส ‎ขอเจรจาว่าจะยอมรับข้อหาสะกดรอยตาม)
‎(ฉ้อโกงและลักทรัพย์)
‎(และยอมรับโทษจำคุก 15 ปี)
‎(แล้วข้อหาสมคบคิดการฆาตกรรมก็ตกไป)
‎ทีนี้ก็จะไม่มีใครรู้
‎ว่าเขาจ้างคนมาฆ่าฉัน
‎จะไม่มีใครรู้
‎มันไม่อยู่ในประวัติของเขา
‎ดังนั้นไม่ว่าเขาจะไปที่ไหน ‎ไม่ว่าเขาจะเป็นเพื่อนกับใคร
‎ไม่ว่าเขาทำงานที่ไหน
‎จะไม่มีใครรู้เลยว่าเขาทำอะไรได้บ้าง
‎พวกเขาไม่รู้เลย
‎เจมส์พรากอะไรหลายอย่างไปจากฉัน
‎สิ่งที่เขาพรากไปซึ่งฉันไม่มีวันได้คืน
‎ก็คือความรู้สึกปลอดภัย
‎บาดแผลนั้นจะอยู่ในชีวิตของฉันตลอดไป
‎(พื้นที่หวงห้าม ‎เข้าได้เฉพาะผู้ได้รับอนุญาตเท่านั้น)
‎(วีรบุรุษทำงานที่นี่)
‎ผมสำนึกผิดในสิ่งที่ผมทำลงไป
‎ผมรู้สึกแย่ที่สุดเลยครับ
‎ผมไม่รู้ตัวว่าผมเลวขนาดนั้น
‎วันนี้ผมอาจจะมองว่าผมได้ทำร้ายจิตใจเธอ
‎แต่ในตอนนั้น ผมไม่ได้คิด
‎ผมไม่ได้คิดเลย
‎(สามเดือนหลังจากการสัมภาษณ์ครั้งแรก)
‎(เจมส์ คอร์ปัสตกลงที่จะตอบคำถามต่อ)
‎ผมวางแผนฆ่าแอชลีย์รึเปล่าน่ะเหรอ เปล่าครับ
‎ผมไม่ได้อยากทำร้ายเธอ
‎มันเป็น…
‎มันเป็นคำโกหก เป็นเรื่องที่กุขึ้นมา
‎งั้นคุณวาดแผนที่ทำไม
‎ผมอาจจะแค่เบื่อ ผมเลยวาดมันขึ้นมา
‎ผมแค่…
‎ผมจดโน้ตแล้วก็วาดโน่นนี่อยู่บ่อยๆ
‎แต่ไม่ได้คิดจะ…
‎ไม่ได้คิดจะสมคบคิดกระทำไม่ดีหรืออะไรเลย
‎มันไม่ควรมีใครเห็นด้วยซ้ำ
‎ผมรู้ไหมว่ามีคนบุกรุกบริเวณบ้านของแอชลีย์
‎ไม่ครับ
‎ไม่เคยรู้
‎แล้วคุณรู้เมื่อไหร่
‎ผมไม่เคยรู้
‎ผมไม่รู้
‎ผมเพิ่งได้ยินเรื่องนี้เป็นครั้งแรก
‎ผมไม่เคยจ้างเขาให้…
‎ไม่เคยจ้างใครให้ทำร้ายเธอ
‎ผมจะ…
‎มันเหลวไหลทั้งเพ
‎ผมเชื่อไหมว่าผมเป็นสตอล์กเกอร์
‎ผมไม่เชื่อครับ คือว่า…
‎วิธีที่ผมปฏิบัติต่อแอชลีย์ ‎ผมไม่เคยทำแบบนั้นมาก่อน
‎ผม…
‎มันไม่ใช่ผมเลย
‎ผมแค่อยากเป็นเหมือนเธอ
‎ผมอยากเป็น…
‎สิ่งที่เธอมี
‎เธอมีบ้านหรูหรา ครอบครัวอบอุ่น
‎และผมรู้สึกว่าผม…
‎ผมรู้สึกว่าผมมีสิทธิ์ที่จะ…
‎ไม่รู้สิครับ ที่จะได้…
‎ผมไม่…
‎ผมอยากแก้ไขเรื่องนี้ ผมอยากแก้ตัว ‎แต่มันสายไปแล้ว
‎มันอาจจะสายเกินไป หรือไม่สายเกินไป
‎ฉันชอบที่เธอเอาสีมาทาหน้า
‎หลังจากสิ่งที่เกิดขึ้นกับเจมส์ ‎มันทำลายโลกของฉันเลยค่ะ
‎แต่วันหนึ่งฉันก็คิดได้ว่า…
‎ฉันให้เขาควบคุมชีวิตฉันมานานเกินไปแล้ว
‎ถ้ามองในมุมบ้าๆ เขายังเป็นผู้ชนะ
‎เขายังกุมบังเหียนฉันอยู่ หรือเขาอาจจะ…
‎จับคอฉันเอาไว้อยู่
‎การทำใจลืมสิ่งที่เจมส์ทำคือการตัดสินใจ
‎ที่จะให้เขากลายเป็นอดีต แล้วเดินหน้าต่อ ‎ไม่ปล่อยให้เขา…
‎ควบคุมชีวิตฉันอีกต่อไปแล้ว
‎ฉันตัดสินใจที่จะไม่เป็นเหยื่ออีกต่อไป
‎คำบรรยายโดย ต้องตา สุธรรมรังษี